Μην αρχίζεις τη μουρμούρα (4ος κύκλος)

Ο τέταρτος κύκλος της ελληνικής τηλεοπτικής κωμικής σειράς του Alpha Μην αρχίζεις τη μουρμούρα, έκανε πρεμιέρα στις 3 Οκτωβρίου 2016 με το τελευταίο επεισόδιο να προβάλλεται στις 27 Ιουνίου 2017. Το κανάλι επιβεβαίωσε ότι η σειρά θα συνέχιζε για τέταρτη χρονιά στις 9 Μαΐου 2016.

 Τα γυρίσματα για τον τέταρτο κύκλο ξεκίνησαν τέλη Αυγούστου 2016.Το ζευγάρι που είχε προστεθεί στο μέσο της τρίτης σεζόν, ο Γιάννης Τσιμιτσέλης ως Νικήτας και η Δανάη Επιθυμιάδη ως Στέλλα, αποχώρησαν με το τέλος του τρίτου κύκλου. Αιτία της αποχώρησής τους φαίνεται να ήταν το γεγονός ότι δεν κέρδισαν την αγάπη του τηλεοπτικού κοινού, όπως οι προκάτοχοί τους, Πάνος Βλάχος (Χάρης) και Ιωάννα Τριανταφυλλίδου (Βάσω). Το ζευγάρι αντικαταστάθηκε από ένα νέο ζευγάρι, ενώ γίνονταν συζητήσεις για το αν θα προστεθεί και τέταρτο ζευγάρι στη σειρά. Το ρόλο της κοπέλας του τρίτου ζευγαριού πήρε η Νάντια Κοντογεώργη, ενώ του άντρα ο Γιώργος Χρυσοστόμου.Τελικά, μετά από συζητήσεις, αποφασίστηκε να προστεθεί και τέταρτο ζευγάρι στη σειρά, το οποίο θα υποδύονταν οι Φωτεινή Αθερίδου και Κωνσταντίνος Πλεμμένος. Αν και αρχικά είχε ακουστεί το όνομα του Γιάννη Διακάκη, τελικά η παραγωγή επέλεξε τον Πλεμμένο. Αθερίδου και Πλεμμένος υποδύονται ένα ζευγάρι φοιτητών.Το τελευταίο επεισόδιο, το οποίο απετέλεσε και την τελευταία εμφάνιση των ζευγαριών Λένας - Σίμου (Φωτεινή Αθερίδου και Κωνσταντίνος Πλεμμένος) και Νικολέτα - Διονύση (Νάντια Κοντογεώργη και Γιώργος Χρυσοστόμου), μεταδόθηκε στις 27 Ιουνίου 2017. Φωτεινή Αθερίδου (Λένα Ψαρρά) Κωνσταντίνος Πλεμμένος (Σίμος Βάρκαρης) Νάντια Κοντογεώργη (Νικολέτα Παπαστάμου) Γιώργος Χρυσοστόμου (Διονύσης Χρυσάφης) Βλαδίμηρος Κυριακίδης (Ηλίας Χαραμής) Δάφνη Λαμπρόγιαννη (Μαρίνα Ακριβοπούλου-Χαραμή) Αντώνης Αντωνίου (Μηνάς Στρατέλλης) Ελένη Κοκκίδου (Βούλα Βλαχάκη-Στρατέλλη) Ο τέταρτος κύκλος έλαβε μικτές κριτικές με τους κριτικούς να σημειώνουν ότι η σειρά «πάσχει σεναριακά». Τα δύο νέα ζευγάρια έλαβαν επίσης μέτριας υποδοχής, επισημαίνοντας ωστόσο ότι οι Χρυσοστόμου-Κοντογεώργη προσαρμόζονται και γίνονται καλύτεροι με την πάροδο του χρόνου. Η Αφροδίτη Γραμμέλη γράφει στο Βήμα ότι η σειρά συνεχίζει να είναι ευχάριστη και πολύ καλή, επισημαίνοντας ωστόσο τα λάθη του καναλιού στην πάροδο του χρόνου. Για τα ζευγάρια σημειώνει: «[...] τα δύο παλιότερα ζευγάρια Βούλα - Μηνάς και Ηλίας - Μαρίνα όταν οι σεναριογράφοι έχουν κέφι είναι ξεκαρδιστικοί. [...] Εφέτος εντάχθηκαν δύο νέα ζευγάρια. [...] [Χρυσοστόμου και Κοντογεώργη] πολύ καλοί ηθοποιοί, τους οποίους όμως δεν βοηθά μέχρι στιγμής και τόσο το σενάριο. Οσο περνάει ο καιρός πιάνουν ρυθμό και γίνονται όλο και καλύτεροι». Ενώ συνεχίζει με το τέταρτο ζευγάρι λέγοντας ότι εκεί δεν λειτουργεί σχεδόν τίποτα. «Αρχικά το σενάριο δεν αφορά φοιτητές και νέους που κατοικούν στη Γη, κινούνται ανάμεσά μας και θυμίζουν κάτι από εμάς αλλά κάτι άλλο, κάτι ξένο. Σε ό,τι αφορά τη νεαρή ηθοποιό η ερμηνεία είναι προβληματική με σημεία μανιέρας που προκαλεί εκνευρισμό στον θεατή. Ο Κ. Πλεμμένος ώρες ώρες γίνεται τρομακτικός και σχεδόν δείχνει να αντιμετωπίζει κάποια σοβαρά προβλήματα, τα οποία ωστόσο δεν δηλώνονται στο σενάριο, με αποτέλεσμα πολλές φορές να παρακολουθείς με απορία τα όσα γίνονται».Ο Γιώργος Μπαστουνάς από το TV Νέα σημειώνει ότι η σειρά προέβη σε μεγάλες αλλαγές και ανανεώσεις, κάτι το οποίο είναι άξιο αναφοράς και καλώς έγινε. Πέραν αυτού όμως, όπως και η Γραμμέλη, βρίσκει το σενάριο προβληματικό. «Οι ιστορίες των ζευγαριών ναι μεν ορισμένες φορές δημιουργούν κωμικές καταστάσεις, όμως, δύσκολα βγάζουν γέλιο. Από τους πρωταγωνιστές ξεχωρίζουν ο Κυριακίδης (Ηλίας), η Κοκκίδου (Βούλα) και η Κοντογεώργη (Νικολέτα). Στα πλην το πιο νεαρό ζευγάρι, το οποίο ενώ περιμέναμε να δώσει ένα πιο νεανικό και ανάλαφρο αέρα, μάλλον έδωσε έναν ακόμη πιο κουρασμένο και πληκτικό.... Προσωπική συμβουλή πέρα από την ενίσχυση του σεναρίου είναι και η συμμετοχή ακόμη περισσοτέρων guest. Τέλος, η προσθήκη ορισμένων εξωτερικών σκηνών θα μπορούσε να την ανανεώσει αισθητικά». Μην αρχίζεις τη μουρμούρα Μην αρχίζεις τη μουρμούρα (1ος κύκλος) Μην αρχίζεις τη μουρμούρα (2ος κύκλος) Μην αρχίζεις τη μουρμούρα (3ος κύκλος) Μην αρχίζεις τη μουρμούρα (5ος κύκλος) Μην αρχίζεις τη μουρμούρα (6ος κύκλος) Μην αρχίζεις τη μουρμούρα (7ος κύκλος) Επίσημη σελίδα στον Alpha Επίσημη σελίδα στον Alpha Κύπρου Τα επεισόδια του τέταρτου κύκλου στο επίσημο κανάλι του Alpha στο YouTube